<classify> KATIBU Mkuu, Ofi si ya Rais Tawala za Mikoa na Serikali za Mitaa, Joseph Nyamhanga amewataka Maofi sa Habari, Mawasiliano na Uhusiano Serikalini hususani wale wa mikoa na halmashauri kushiriki kikamilifu katoka kutoa taarifa sahihi kwa wananchi zinazohusu uchaguzi wa serikali za mitaa. Akifunga mafunzo ya siku tano ya ya habari za Serikali kwa maafisa hayo, Nyamhanga alisema maafisa hao wanawajibu wa kutoa taarifa sahihi kwa wananchi kwa yale yanayoendelea uchaguzi wa serikali za mitaa. Uchaguzi wa serikali za mitaa umepangwa kufanyika Novemba 24 mwaka huu. Aidha, Nyamhanga alimewataka maafisa hao kuitangaza miradi mbalimbali ya Serikali ya Awamu ya Tano kwa wananchi ikiwemo miundombinu ya ujenzi wa barabara za lami, madaraja na reli ya kisasa. Nyamhanga alisema pia katika kipindi cha miaka minne serikali imeweza kujenga vituo vya kutolea huduma za afya 352 na hospitali mpya za wilaya 67 na kwa sasa iko pioni kujenga hospitali zingine 27 hivyo kuwa na hospitali za wilaya 94 huku dawa na vifaa tiba katika hopitali kumekuwa na utosherezi wa kati ya asilimia 95 hadi 98. Alisema katika sekta ya elimu serikali imekuwa ikitoa takribani Sh bilioni 284.485 kwa ajili ya kugharamia elimu na kuwapo ongezeko la makusanyo katika sekta ya madini na kufikia Sh bilioni 470 kwa mwaka baada ya marekebisho ya sheria ikiwa ni toafauti na miaka ya nyuma.  <topic>: KITAIFA 